
	1.
	Noteikumu projekts
3.3. virszemes ūdensobjekta vai ostas akvatorijas tīrīšana kopšanas un uzturēšanas nolūkos – peldošu un nogrimušu atkritumu izvākšana, ūdensaugu izpļaušana vai izvākšana, koku sanesumu vai sagāzumu likvidēšana, bebru aizsprostu likvidēšana, nogrimušu vai gultnē nostiprinātu priekšmetu izcelšana;
	Iebildums
Lūdzu skaidrot, ar ko atšķiras 3.3. punktā minētā ūdensaugu izpļaušana vai izvākšana no 3.4. punktā minētās ūdensaugu aizauguma samazināšanas. Skaidri neizprotot atšķirības, praksē var rasties situācija, ka noteikumi tiek nepareizi interpretēti.
Piedāvātā redakcija
-
	Sandra Bērziņa (LPS)

	2.
	Noteikumu projekts
16. No virszemes ūdensobjekta vai ostas akvatorijas iegūto grunti, kuras kvalitāte atbilst vides aizsardzības normatīvajos aktos noteiktajām prasībām, var izmantot saimnieciskām vajadzībām, tajā skaitā hidrotehnisko būvju būvniecībai, zemūdens hidrotehnisko būvju aizņemto platību aizpildīšanai, attiecīgās ostas pārvaldes infrastruktūras izbūvei ostas teritorijā, teritorijas uzbēršanai, novietot vietējās pašvaldības noteiktās pastāvīgās vai pagaidu novietnēs (līdz trīs gadiem) vai grunts novietnēs jūrā, izmantot jūras krasta piebarošanai.
	Iebildums
Lūdzu skaidrot šī punkta piemērošanu - vai jebkuros virszemes ūdensobjekta padziļināšanas darbos izsmeltajai gruntij būs jāveic ķīmiskās analīzes, lai noskaidrotu, vai tā nav piesārņota? 
Piedāvātā redakcija
-
	Sandra Bērziņa (LPS)

	3.
	Noteikumu projekts
17. Virszemes ūdensobjekta vai ostas akvatorijas padziļināšanas darbos iegūto piesārņoto grunti vai sanesu materiālu novieto īpaši paredzētā vietā attīrīšanai vai poligonā, kuram ir A vai B kategorijas atļauja šādu atkritumu apsaimniekošanai.
	Iebildums
Lūdzu skaidrot šī punkta piemērošanu. Vai sanesu materiālam vienmēr būs jāveic ķīmiskās analīzes, lai pierādītu, ka tas nav piesārņots?
Piedāvātā redakcija
-
	Sandra Bērziņa (LPS)

	4.
	Noteikumu projekts
28. Ja virszemes ūdensobjekta attīrīšanas vai padziļināšanas darbu apjoma, platības vai plānotās tehnoloģijas dēļ ir iespējama negatīva ietekme:
	Iebildums
Birokrātijas samazināšanas nolūkā nav atbalstāma tiesību norma, kas paredz dubultu atzinumu pieprasīšanu / saņemšanu. Ja valsts vides institūcija pamatoti saskata iespējamu negatīvu ietekmi uz vidi no plānotām darbībām, prasībām jābūt samērīgām, nosakot viena atzinuma saņemšanu. Lūdzam izteikt 28.redakcijā, kas neparedz dubultu ekspertu atzinumu nepieciešamību.
Piedāvātā redakcija
-
	Sandra Bērziņa (LPS)



